**Zápisnica z Konferencie Stredoslovenského futbalového zväzu,**

konanej 05.12.2019 v kongresovej sále OÚ v B. Bystrici

**Program Konferencie SsFZ**

1. Otvorenie a prehlásenie, že konferencia sa koná v zmysle Stanov SsFZ
2. Schválenie pracovného predsedníctva, mandátovej a návrhovej komisie, skrutátorov a overovateľov zápisnice
3. Schválenie programu konferencie
4. Kontrola plnenia uznesení z poslednej konferencie SsFZ
5. Správa o činnosti VV SsFZ od Konferencie SsFZ 6.5.2019
6. Príhovor predsedu SsFZ
7. Informácia o priebehu pracovných porád vedenia SsFZ so zástupcami FK jednotlivých súťaží
8. Správa mandátovej komisie
9. Reorganizácia súťaží mládeže v pôsobnosti SsFZ
10. Informácia o hospodárení SsFZ v roku 2019
11. Návrh rozpočtu SsFZ na rok 2020
12. Diskusia
13. Informácia o prijatých uzneseniach
14. Záver
15. **Otvorenie a prehlásenie, že konferencia sa koná v zmysle Stanov SsFZ**

Konferenciu otvoril predseda SsFZ J.Paršo. Privítal delegátov konferencie, členov VV SsFZ a ďalších účastníkov. Prehlásil, že konferenciu zvolal a pripravil VV SsFZ, na základe kompetencie vyplývajúcej zo Stanov SsFZ čl. 36-40 a teda sa koná v zmysle Stanov SsFZ.

Následne odovzdal slovo predsedajúcemu konferencie I.Krškovi.

**Uznesenie k bodu 1**

1. Konferencia SsFZ **konštatovala,** že dnešná Konferencia SsFZ bola zvolaná v zmysle čl. 36-41 Stanov SsFZ a v zmysle plánu práce orgánov SsFZ , na základe kompetencie vyplývajúcej VV SsFZ z čl. 46/d Stanov SsFZ.
2. Konferencia SsFZ **poverila** jej vedením, na návrh VV SsFZ, podpredsedu SsFZ Igora Krška
* bez pripomienok,
1. **Schválenie pracovného predsedníctva, mandátovej a návrhovej komisie, skrutátorov a overovateľov zápisnice**

Zloženie pracovného predsedníctva konferencie v zložení:*pp. Jozef Paršo, Igor Krško, Ladislav Slanec, V. Remeselník a Ladislav Matejka* , schválili delegáti tak, ako ho predložil predsedajúci:

Mandátovú komisiu v zložení: *Jaroslav Bágel – predseda, Miroslav Bitala a Pavol Bača– členovia,* schválili delegáti bez pripomienok tak, ako im bol predložený návrh v písomnej podobe.Následne konferencia schválila návrhovú komisiu v zložení: *Marián Petrok– predseda, František Vorel, Stanislav Bomba, Ján Matonok, Ján Hriň – členovia,* overovateľov zápisnice v zložení: *Vladmír Mušák a Ján Smatana* ako i skrutátorov v zložení: *Michaela Potančoková – hlavný skrutátor, Erik Gemzický, Jozef Čunderlík, Ivan Ostrihoň – skrutátori*

**Uznesenie k bodu 2**

Konferencia SsFZ pre dnešné rokovanie **schválila**  pracovné orgány Konferencie SsFZ v  zložení:

1. **Pracovné predsedníctvo v zložení**: Jozef Paršo, Igor Krško, Vladimír Remeselník, Ladislav Slanec a  Ladislav Matejka,
2. ***Mandátovú komisiu*** *v zložení*: Jaroslav Bágel – predseda, Miroslav Bitala a Pavol Bača– členovia,
3. ***Návrhovú komisiu*** *v zložení*: Marián Petrok – predseda, František Vorel, Stanislav Bomba, Ján Matonok a Ján Hríň – členovia,
4. ***Skrutátorov*** : Michaela Potančoková – hlavný skrutátor, Erik Gemzický,  Jozef Čunderlík a Ivan Ostrihoň - skrutátori,
5. **Overovateľov zápisnice**: Vladimír Mušák a Ján Smatana.

Prítomní: 62 Za: 62 Zdržal sa: 0 Proti: 0

Následne predseda Joze Paršo odovzdal pri dožití životného jubilea 70 rokov strieborný odznak SFZ p. Deziderovi Balajthymu.

1. **Schválenie programu konferencie**

Predsedajúci I. Krško predniesol delegátom program konferencie a vyzval ich na doplnenie, resp. pripomienku k tomuto bodu. Program bol jednomyseľne schválený.

**Uznesenie k bodu 3**.

Konferencia SsFZ **schválila** program rokovania konferencie, tak ako bol predložený v pozvánke.

Prítomní: 62 Za: 62 Zdržal sa: 0 Proti: 0

1. **Kontrola plnenia uznesení z ostatnej Konferencie SsFZ dňa 06.05.2019**

Predseda SsFZ skonštatoval, že od ostatnej konferencie 6.5.2019 boli prijaté dve uznesenia.

Návrh na úpravu mládežníckych súťaží je splnené a tvorí samostatný bod rokovania. Uviedol, že p. Vladimír Remeselník bol na VV SsFZ zvolený za predsedu KM SsFZ.

Uviedol, že VV SsFZ sa podrobne zaoberal príspevkami a námetmi z diskusie. K reorganizácii III. ligy, resp. rekonštrukciou budovy sa bude zaoberať v samostatnom bode programu konferencie.

**Uznesenie k bodu 4**.

Konferencia **schválila**  informáciu o plnení uznesení Konferencie SsFZ 6. 5. 2019, prednesenú predsedom SsFZ Jozefom Paršom, bez pripomienok.

Prítomní: 62 Za: 62 Zdržal sa: 0 Proti: 0

1. **Správa o činnosti VV SsFZ od ostatnej Konferencie SsFZ 06.05.2019**

Delegátom konferencie bol predložený písomný materiál, ktorý uviedol vedúci sekretár SsFZ L. Matejka. Materiál nebol posielaný delegátom, bol zverejnený na webovej stránke SsFZ. Informoval delegátov aj o uzneseniach z VV SsFZ, ktorý sa konal pred zasadnutím konferencie.

**Uznesenie k bodu 5**

Konferencia SsFZ **schválila**  správu o činnosti VV SsFZ od ostatnej Konferencie SsFZ, konanej 6.5.2019, predloženú vedúcim sekretárom SsFZ L. Matejkom ,bez pripomienok.

Prítomní: 62 Za: 62 Zdržal sa: 0 Proti: 0

1. **Príhovor predsedu SsFZ**

Predseda SsFZ J.Paršo vo svojom príhovore:

* zhodnotil obdobie od konania ostatnej Konferencie SsFZ,
* uskutočnilo sa viacero tradičných koncoročných podujatí a akcií,
* hoci rok 2019 bol jeden z najnáročnejších, najmä kvôli viacerým bočným vplyvom, ale súvisiacimi s futbalom, jesenná časť súťažného ročníka 2019/2020 prebehla bez vážnejších problémov a zádrhelov,
* taký bol aj záver aktívov so zástupcami FK 3., 4. a 5. líg, ktorí konštatovali zlepšenie činnosti rozhodcov, delegátov stretnutí a pozitívne hodnotili činnosť orgánov SsFZ,
* za celoročnú aktivitu predseda SsFZ poďakoval všetkým zainteresovaným
* zaznamenali sme posun v budovaní futbalovej infraštruktúry, aj vďaka finančnej podpore z verejných zdrojov a aktivite SFZ
* v doterajších troch etapách získali FK nášho regióny takmer 3.mil. € a vďaka domácim zdrojom vytvorili dvoj až trojnásobnú hodnotu diela,
* ostatná tretia etapa sa bude realizovať v rokoch 2020/2021 a úspešným 86-tim žiadateľom bude poskytnutá čiastka 1 050 000 €,
* žiaľbohu pre neschopnosť pri spolufinancovaní u viacerých subjektov značná časť prostriedkov z nášho regiónu nemohla byť vyčerpaná,
* opakom je mesto Martin a L. Mikuláš, kde nedávno odovzdali do užívania nove zariadenie, resp. vynovený štadión pre potreby futbalu
* SsFZ postúpil aj v podpore mládeže (medzioblastné turnaje žiakov, pomoc FK dobre pracujúcim s mládežou, príspevky na desiatky turnajov, projekt cezhraničnej spolupráce nazvaný „Mladé talenty“, čerpanie kreditov, príspevky z členského či z Fondu solidarity),
* novovzniknutá komisia ženského futbalu naberá na aktivite,
* problémom je odhlasovanie družstiev z mládežníckych súťaží, zlepšilo sa prekladanie zápasov,
* stále sa boríme s nedostatkom rozhodcov, na čom mal vplyv aj zásah NAKA z leta minulého roku a následné disciplinárne riešenia,
* trochu napätia vyvolalo zavedenie povinnosti mať kvalifikovaných trénerov v našich súťažiach, obmedzenie štartu cudzincov, či štart hráča U20 v III. Lige,
* po vyjasnení okolností sa situácia stabilizovala, riadiaci orgán na realizácii týchto opatrení bude trvať,
* do diania vstúpili aj nepríjemné udalosti po KME Maďarsko – Slovensko v Budapešti,
* čakajú nás aj nové výzvy:
	+ úprava súťaží mládeže SsFZ
	+ príprava vyhlásenia 11-tky roka 2019, ocenenie najlepších trénerov, rozhodcov a futbalistky
	+ blíži sa sté výročie vzniku SsFZ, pripravuje sa publikácia
	+ modernizácia sídla SsFZ, ktoré sa nachádza v budove SFZ
	+ príprava na rekonštrukciu III. ligy, ktorá by od ročníka 2021/2022 mala prejsť pod riadenie SFZ v dvoch skupinách Západ – Východ po 16 účastníkov s geografickou hranicou, ktorá pôjde cez náš región,
* SsFZ má za sebou prvú polovicu aktuálneho volebného obdobia, ktoré bolo dynamické, no v celku úspešné
* predseda SsFZ vyslovil želanie, aby aj zvyšok mandátu pokračoval minimálne v rovnakom kurze, čo je závislé od aktivity jedincov, tímov i orgánov, kolegiality a dobrých vzťahov všetkých zúčastnených, pretože futbal na každej úrovni je výsostne kolektívne dielo, ktoré ľudstvo vymyslelo kvôli férovému súťaženiu, zábave a nie kvôli traumovaniu sa.

**Uznesenie k bodu 6**

Konferencia SsFZ **zobrala na vedomie** príhovor predsedu SsFZ, bez pripomienok.

Prítomní: 62 Za: 62 Zdržal sa: 0 Proti: 0

1. **Informácia o priebehu pracovných porád vedenia SsFZ so zástupcami FK jednotlivých súťaží**

Informáciu predniesol vedúci sekretár Ladislav Matejka. Materiál bol zverejnený v elektronickej podobe na webovej stránke SsFZ. Účasť na poradách bola výrazne lepšia. Všetky podnety a diskusné príspevky sú uvedené v materiály.

**Uznesenie k bodu 7**

Konferencia SsFZ **zobrala na vedomie** informáciu o priebehu pracovných porád vedenia SsFZ so zástupcami FK jednotlivých súťaží, predloženou vedúcim sekretárom SsFZ L. Matejkom - bez pripomienok.

Prítomní: 62 Za: 62 Zdržal sa: 0 Proti: 0

1. **Správa mandátovej komisie**

Správu mandátovej komisie predniesol jej predseda J. Bágel - konštatoval, že vzhľadom k počtu prítomných delegátov konferencie s právom hlasovať (62/72 delegátov, t.j. 86%) je konferencia uznášaniaschopná. Správa je prílohou zápisnice.

**Uznesenie k bodu 8**

Konferencia **schválila** správu Mandátovej komisie Konferencie SsFZ tak, ako ju predniesol jej predseda Jaroslav Bágel - bez pripomienok s konštatovaním, že konferencia je **uznášaniaschopná.**

Prítomní: 62 Za: 62 Zdržal sa: 0 Proti: 0

1. **Reorganizácia súťaží mládeže v pôsobnosti SsFZ**

K bodu sa vyjadril novozvolený predseda KM V. Remeselník. Skonštatoval, že po stretnutiach so zástupcami klubov, resp. odpovediach na otázky ohľadom reorganizácie súťaží sa táto v súčasnosti robiť nebude. Upravovať sa budú len prípadne počty účastníkov v skupinách.

**I.Krško:**

* navrhol, aby konferencia udelila VV SsFZ mandát na prípadnú úpravu mládežníckych súťaží južných skupín C a D v kategórií U15,U13 a U19.

**Uznesenie k bodu 9**

1. Konferencia SsFZ **zobrala na vedomie** informáciek možnej úprave súťaží mládeže v pôsobnosti SsFZ, predložené v písomnej podobe a doplnené predsedom KM SsFZ Vladimírom Remeselníkom. - bez pripomienok.
2. Konferencia SsFZ **uložila**  Výkonnému výboru SsFZ vykonať v prípade potreby zmeny v organizácii súťaží mládeže v kategóriách dorastu (V. liga sk C, D) a kategórii žiakov (III. liga sk. C).

Prítomní: 62 Za: 62 Zdržal sa: 0 Proti: 0

1. **Informácia o hospodárení SsFZ v roku 2019**

Materiál predniesol vedúci sekretár L. Matejka. Hospodárenie oproti ovplyvnili najmä:

* zvýšenie odmien delegovaných osôb,
* zvýšenie minimálnej mzdy,
* úprava ZP (povinné príplatky za prácu cez soboty, nedele a sviatky).

Materiál nezahŕňa príspevok SFZ za 4. Q, tiež ešte neboli uhradené všetky MZF, dá sa predpokladať, že hospodárenie SsFZ za rok 2019 bude plusové.

**Uznesenie k bodu 10**

Konferencia SsFZ  **zobrala na vedomie** informáciu o hospodárení SsFZ v roku 2019 (k 15.11.2019) predloženú v písomnej podobe, doplnenú vedúcim sekretárom SsFZ L. Matejkom - bez pripomienok.

Prítomní: 62 Za: 62 Zdržal sa: 0 Proti: 0

1. **Návrh rozpočtu SsFZ na rok 2020**

Materiál predniesol vedúci sekretár L. Matejka. Sumy uvedené v materiály sa blížia k reálnemu čerpaniu. Vychádza sa zo štandardných príjmov/výdavkov.

Financovanie budovy SsFZ nie je zahrnuté v rozpočte, stále je to v riešení, prípadne to bude tvoriť prílohu rozpočtu.

**Uznesenie k bodu 11**

Konferencia SsFZ **schválila návrh** rozpočtu SsFZ na rok 2020 -bez pripomienok.

Prítomní: 62 Za: 62 Zdržal sa: 0 Proti: 0

1. **Diskusia**

**V. Mušák:**

**-** Súťažný poriadok futbalu používa v čl. 44 a 46 pojmy ako veková kategória a veková úroveň, z ktorých nie je jasné ako v stretnutiach uplatniť najmä čl. 46,

- SFZ nasadil uplatňovanie čl. 46 do praxe (el. zápis) až v priebehu súťaže z čoho vznikali najmä v súťažiach riadených ObFZ problémy,

- súčasné znenie čl. 46 SP neumožňuje (najmä v súťažiach riadených ObFZ) štart hráčov z vekovej kategórie prípravky v kategórii žiakov,

- stanoviská, resp. zdôvodnenia OK SsFZ sú písané príliš odborne a väčšina funkcionárov klubov jej nerozumie.

**R. Horák, L. Matejka a Igor Krško** – reakcie na diskusný príspevok V. Mušáka.

**Uznesenie k bodu 12**

1. Konferencia  **zobrala na vedomie** diskusné príspevky, ktoré odzneli v diskusii, v podaní:

Vladimíra Mušáka,

Romana Horáka,

Ladislava Matejku,

Igora Krška.

1. Konferencia **uložila** VV SsFZ zaoberať diskusnými príspevkami, ktoré odzneli v priebehu diskusie na svojom najbližšom zasadnutí.

Z: predseda SsFZ T: v texte

Prítomní: 62 Za: 62 Zdržal sa: 0 Proti: 0

1. **Informácia o prijatých uzneseniach**

**Uznesenie k bodu 13**

Konferencia SFZ **berie na vedomie** informáciu o uzneseniach prijatých konferenciou SFZ, prednesenú predsedom návrhovej komisie Mariánom Petrokom – bez pripomienok.

1. **Záver**

Na záver predsedajúci konferencie I. Krško poďakoval všetkým zúčastneným za konštruktívne rokovanie.

Overovatelia: Vladimír M U Š Á K, v.r. Ján S M A T A N A, v.r.

Zapísala: Michaela Potančoková